id en id en ms ms ms ms id id ms en en id id ms ms ms id id ms ms id ms en
Polis tingkat kawalan di SABK Maahad Al-Yahyawiah, Padang Rengas
November 13, 2020 8:00 pm
Polis mengetatkan kawalan di pintu masuk dan keluar Sekolah Agama Bantuan Kerajaan (SABK) Maahad Al-Yahyawiah, Padang Rengas, Kuala Kangsar susulan pelaksanaan Perintah Kawalan Pergerakan Diperketatkan (PKPD) mulai esok.
Tinjauan Bernama di sekitar kawasan sekolah itu malam ini mendapati seramai lapan anggota daripada Polis Diraja Malaysia, Angkatan Tentera Malaysia dan Jabatan Sukarelawan Malaysia ditempatkan di dua Sekatan Jalan Raya (SJR) di kawasan tersebut.
Ketua Polis Daerah Kuala Kangsar ACP Omar Bakhtiar Yaacob berkata pihaknya telah melaksanakan SJR itu sejak Khamis lepas namun diperketatkan berikutan pelaksanaan PKPD.
“Kita mengetatkan kawalan apabila PKPD dikuatkuasakan dengan semua jalan tikus turut ditutup untuk laluan,” katanya ketika dihubungi Bernama di sini malam ini.
Menteri Kanan Keselamatan Datuk Seri Ismail Sabri pada sidang media hari ini berkata kerajaan menguatkuasakan PKPD di sekolah itu dari 8 hingga 21 Nov.
Pelaksanaan PKPD itu adalah bagi memudahkan Kementerian Kesihatan melaksanakan saringan bersasar melibatkan sejumlah pelajar dan 11 staf bagi menyekat penularan COVID-19 dalam kalangan komuniti setempat.
KKM telah merekodkan 27 kes positif COVID-19 di kawasan tersebut.
Pelajar diperkosa di asrama sekolah ditonton rakan sendiri
Penumpang tumbuk kepala pramugara berdepan hukuman penjara 20 tahun
Bantu keluarga ‘rider’ dirempuh SUV, Founder Misi berjaya kutip RM142,634
Pelajar Malaysia ditahan di Mesir berjaya dibebaskan
Kenduri kahwin anak : Siasat Nik Abduh kerana salah guna kuasa, SPRM diberitahu
SPRM bongkar kartel monopoli tender projek MBSA
Polis tak boleh dakwa rakyat Malaysia ambil ganja di Thailand, kata peguam
Demi ‘perpaduan ummah’, Muhyiddin tak boleh paksa PAS pilih BN atau PN, kata Tuan Ibrahim
Tak adil salahkan UMNO atas pelbagai isu melanda negara, kata Azalina
Elak ikut arahan politik, SPRM tidak perlu letak dibawah Parlimen, kata Azam
© 2020 puteradaily.com. All rights reserved.